Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: 2007. évi LXXXVI. törvény módosítása
Paragraph Index: 1790

(2) A VET 64. §-ának (5) bekezdése helyébe a következõ rendelkezés lép: „(5) A védendõ fogyasztót fizetési késedelem vagy nem fizetés esetén nem lehet a villamosenergia-ellátásból kikapcsolni. Amennyiben a védendõ fogyasztó a részletfizetési lehetõség, illetve a kapott fizetési haladék ellenére sem rendezi a tartozását, vagy a részletfizetésrõl, illetve halasztott fizetésrõl szóló megállapodásban foglaltakat nem tartja be, a további vételezést a villamosenergia-kereskedõ elõre fizetõ mérõ felszereléséhez kötheti. Amennyiben a védendõ fogyasztó az elõre fizetõ mérõ felszerelésébe nem egyezik bele, illetve annak felszerelését, üzembe helyezését akadályozza vagy meghiúsítja, az ellátásból történõ kikapcsolás tilalmát vele szemben nem kell alkalmazni. Az elõre fizetõ mérõ használatával vételezett villamos energia ára nem haladhatja meg azt az árat, amelyet a védendõ fogyasztó a villamosenergia-vásárlási szerzõdése alapján, az elõre fizetõ mérõ hiányában fizetne.”

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes